OLIMPIADA JUDEȚEANĂ de INFORMATICĂ 2019

Liceu și Gimnaziu

Precizări utile pentru concurenți

* În Windows vor fi instalate mediile Code::Blocks și Free Pascal, precum și documentația C/C++ și Free Pascal incluse în pachetul OJIKit.exe (<http://olimpiada.info> ).
* Comisia județeană se va asigura că pe toate stațiile de lucru va fi selectată opțiunea “Have g++ follow the C++11 ISO C++ language standard” din meniul Settings-Compiler-Compiler Flags.
* Fiecare concurent va primi subiectele în formă tipărită și foi pentru ciorne.
* timp de 60 de minute după primirea subiectelor, concurenții pot formula întrebări referitoare la enunțurile problemelor. Întrebările se formulează în scris, pe foaia cu întrebări fiind precizate numele problemei, ID-ul concurentului și sala în care acesta lucrează. Întrebările trebuie formulate astfel încât răspunsul să poată fi DA sau NU. În cazul în care întrebarea este ambiguă, își găsește răspunsul în enunțul problemei sau solicită informații despre modalitatea de rezolvare a problemei, răspunsul va fi FĂRĂ COMENTARII.
* **Salvarea soluțiilor -** fiecare concurent va salva sursele proprii într-un director având drept nume ID-ul său.
* ID –ul alocat elevului este format din 8 caractere și se generează automat.
* Formatul ID-ului: judet\_clasa\_nrOrdine (ex. MS\_5\_001). Clasa poate fi una din valorile 5, 6, 7, 8, 9, A, B, C. (cu semnificatia A=10, B=11, C=12)

Exemplu

Dacă Subiectul la liceu conţine probleme cu numele “casa”, “munte”, “ploaie”.

Directorul cu numele MS\_B\_005 creat de concurentul cu ID-ul MS\_B\_005 va conţine cele trei surse corespunzătoare fiecărei probleme, şi anume: casa.c, munte.c, ploaie.c sau casa.cpp, munte.cpp, ploaie.cpp sau casa.pas, munte.pas, ploaie.pas în funcţie de limbajul de programare utilizat.

* Comisia judeţeană va lua măsuri pentru asigurarea preluării corecte (denumire şi locaţie) a directoarelor cu fişierele sursă ale elevilor, cu respectarea regulilor de salvare a fişierelor sursă precizate în Regulamentul specific.
* După salvarea pe suportul extern, concurentul va confirma prin semnătură, în borderoul sălii de concurs, dimensiunea spaţiului ocupat pe disk al fiecărei surse salvate, exprimată în bytes.